**Otto Oskari Latvala** (s. 14. heinäkuuta 1999 Alajärvi) on suomalainen jääkiekkopuolustaja, joka edustaa SM-liigajoukkue Tampereen Ilvestä. Isokokoista Latvalaa on luonnehdittu pelityyliltään peruspuolustajaksi. Hän laukoo oikealta.

Ura
---

### Seuraura

Latvala aloitti jääkiekkoilun alajärveläisessä Järviseudun Pallokerhossa, josta hän siirtyi C-juniori-ikäisenä seinäjokiseen S-Kiekkoon. Kaudella 2014–2015 Latvala oli C-nuorten SM-karsinnoissa joukkueensa tehokkain puolustaja ja jakoi sisäisen syöttöpörssin voiton Elias Märijärven kanssa tehoilla 1+3=4. C-nuorten Mestiksen runkosarjassa hän oli S-Kiekon tehokkain puolustaja tehoilla 7+16=23. Vain 15-vuotias Latvala pelasi kauden aikana myös yhden ottelun lähtöseuransa JPK:n miesten III-divisioonajoukkueessa tehden siinä yhden maalin.

Kaudeksi 2015–2016 Latvala siirtyi Hämeenlinnan Pallokerhon B-nuoriin, kun häntä S-Kiekossa valmentanut Marko Raita siirtyi joukkueen valmentajaksi ja otti Latvalan kauden ajaksi asumaan hänen kanssaan. Kauden 2016–2017 hän aloitti seuran A-nuorissa, joiden tehokkain puolustaja Latvala oli tehoilla 6+15=21. Latvala teki lokakuussa 2016 HPK:n kanssa 3+1-vuotisen SM-liigasopimuksen. Hän pelasi loppukauden kuitenkin kokonaan A-nuorissa. Latvala valittiin A-nuorten SM-liigan tammikuun 2017 kuukauden tulokaspelaajaksi. Hän voitti kauden päätteeksi A-nuorten Suomenmestaruuden ja Latvala palkittiin koko sarjan vuoden tulokkaana Yrjö Hakala -palkinnolla.

Elokuussa 2017 HPK lainasi Latvalan alustavasti koko kauden 2017–2018 kattavalla sopimuksella Mestis-joukkue Lempäälän Kisaan. Hänen tulokaskautensa toi siellä 42 runkosarja-, viidessä playoff- ja yhdessä Suomen Cupin ottelussa tehot 2+4=6. Latvala debytoi kauden aikana myös HPK:n SM-liigajoukkueessa, jossa hän pelasi ensimmäisen ja kauden ainoaksi ottelunsa 9. joulukuuta 2017 Helsingin IFK:ta vastaan. Latvala merkittiin joukkueen seitsemänneksi puolustajaksi. Hän sai ottelussa jääaikaa lopulta 3.43 minuuttia. Myös kauden 2018–2019 Latvala pelasi suurimmaksi osaksi lainalla LeKissä. Hän jakoi koko Mestiksen pudotuspelien puolustajien tehotilaston voiton TUTO Hockeyn Matt Nickersonin kanssa lukemalla +7. Latvala pelasi HPK:n SM-liigajoukkueessa kauden aikana viisi runkosarjaottelua ilman tehopisteitä. Hän pelasi osan kaudestaan myös seuran A-nuorissa. Toukokuussa 2019 HPK käytti Latvalan sopimuksessa olleen option ja teki vuoden mittaisen jatkosopimuksen hänen kanssaan.

Latvala teki liigauransa avausmaalin kauden 2019–2020 viidennellä kierroksella 21. syyskuuta 2019 Helsingin IFK:ta vastaan. Olli Sillanpää valitsi hänet ottelun Alumnien tähtien kolmostähdeksi. Kaikkiaan Latvala teki tulokaskautensa aikana 54 runkosarjaottelussa tehot 2+1=3. Mestarien liigassa hän pelasi viisi ottelua tehden yhden syöttöpisteen. Helmikuussa 2020 Latvala teki HPK:n kanssa kaksivuotisen jatkosopimuksen.

Kaudeksi 2022–2023 Latvala siirtyi 2+1-vuotisella sopimuksella Tampereen Ilvekseen. Hän voitti kauden päätteeksi SM-pronssia. Maaliskuussa 2024 Ilves tiedotti käyttäneensä Latvalan sopimuksessa olleen option ja teki vuoden mittaisen jatkosopimuksen hänen kanssaan.

### Maajoukkueura

Latvala pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Latvala pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Yhteensä Latvala on pelannut 31 nuorten ja 21 poikien maaottelua.

Suomen A-maajoukkueessa Latvala on pelannut kaksi ottelua ilman tehopisteitä. Hän teki A-maajoukkuedebyyttinsä Swiss Ice Hockey Gamesin 14. joulukuuta 2023 Prahan O2 Arenassa pelatussa avausottelussa Tšekkiä vastaan. Latvala merkittiin Suomen nelospuolustajapariin toisen debytantin, Atro Leppäsen viereen.

Muuta
-----

Latvala harrasti lapsena myös pesäpalloa. Nykyään hän harrastaa kesäisin golfia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | S-Kiekko | C-SM Q | 4 | 1 | 3 | 4 | 10 | – | – | – | – | – |
|  | S-Kiekko | C-Mestis | 25 | 7 | 16 | 23 | 30 | – | – | – | – | – |
|  | JPK | III-divisioona | 1 | 1 | 0 | 1 | 0 | – | – | – | – | – |
| 2015–2016 | HPK | B-SM | 48 | 8 | 7 | 15 | 39 | 2 | 1 | 0 | 1 | 2 |
| 2016–2017 | HPK | A-SM | 47 | 6 | 15 | 21 | 61 | 7 | 1 | 0 | 1 | 4 | U18 | 7 | 1 | 0 | 1 | 2 |
| 2017–2018 | HPK | A-SM | – | – | – | – | – | 2 | 0 | 0 | 0 | 0 |
|  | HPK | SM-liiga | 1 | 0 | 0 | 0 | 0 | – | – | – | – | – |
|  | LeKi | Mestis | 42 | 2 | 4 | 6 | 30 | 5 | 0 | 0 | 0 | 22 |
| 2018–2019 | HPK | A-SM | 13 | 4 | 5 | 9 | 8 | 3 | 1 | 0 | 1 | 0 | JMM | 7 | 2 | 0 | 2 | 6 |
|  | HPK | SM-liiga | 5 | 0 | 0 | 0 | 2 | – | – | – | – | – |
|  | LeKi | Mestis | 32 | 9 | 7 | 16 | 20 | 12 | 2 | 6 | 8 | 41 |
| 2019–2020 | HPK | A-SM | – | – | – | – | – | 1 | 1 | 0 | 1 | 0 |
|  | HPK | SM-liiga | 54 | 2 | 1 | 3 | 12 | – | – | – | – | – |
| 2020–2021 | HPK | SM-liiga | 56 | 1 | 6 | 7 | 81 | – | – | – | – | – |
| 2021–2022 | HPK | SM-liiga | 56 | 4 | 5 | 9 | 18 | 2 | 0 | 0 | 0 | 2 |
| 2022–2023 | Ilves | SM-liiga | 54 | 2 | 7 | 9 | 16 | 12 | 0 | 1 | 1 | 8 |
| 2023–2024 | Ilves | SM-liiga | 58 | 2 | 13 | 15 | 38 | 5 | 0 | 0 | 0 | 8 |
| 7 kautta | yhteensä | SM-liiga | 284 | 11 | 32 | 43 | 167 | 19 | 0 | 1 | 1 | 18 |
| 2 kautta | yhteensä | Mestis | 74 | 11 | 11 | 22 | 50 | 17 | 2 | 6 | 8 | 63 |

Lähteet
-------

* Otto Latvala The Internet Hockey Databasessa (englanniksi)
* Otto Latvala Eurohockey-sivustolla (englanniksi)
* Otto Latvala *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 24.5.2018.
2. ↑  Surenkin, Nico: Poikkeuksellisen laaja varausvuosi suomalaisittain – Sinivalkoisia saatetaan huutaa peräti seitsemän ykköskierroksella  22.6.2017. Faneille.com. Viitattu 10.12.2017.
3. 1 2 3 4 5 6 7 8  Otto Latvala *Elite Prospects*. Everysport Media Group AB.  (englanniksi)
4. ↑  Vainio, Antti: Alajärvellä jääkiekon aloittanut Otto Latvala edustaa nyt Suomea pikkuleijonissa *ilkka.fi*.  26.12.2016. I-Mediat Oy. Viitattu 10.12.2017.
5. ↑  Elite Prospects - S-Kiekko U16 *eliteprospects.com*. Everysport Media Group AB. Viitattu 15.5.2019. (englanniksi)
6. 1 2  Syrjälä, Marko: Avointa Peliä: Pallokerholle lapsesta saakka *hpk.fi*.  6.2.2020. HPK Liiga Oy. Viitattu 12.1.2021.
7. ↑  Elite Prospects - HPK U20 *eliteprospects.com*. Everysport Media Group AB. Viitattu 15.5.2019. (englanniksi)
8. ↑  HPK kiinnitti nuoren puolustajan pitkällä sopimuksella *Jatkoaika.com*.  17.10.2016. Jatkoaika r.y. Viitattu 10.12.2017.
9. ↑  HPK lainaa neljä pelaajaa LeKiin toistaiseksi *hpk.fi*.  29.8.2017. HPK Liiga Oy. Viitattu 10.12.2017.
10. ↑  Kokoonpanot *liiga.fi*.  9.12.2017. Jääkiekon SM-liiga Oy. Viitattu 10.12.2017.
11. ↑  Ottelutilastot *liiga.fi*.  9.12.2017. Jääkiekon SM-liiga Oy. Viitattu 10.12.2017.
12. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 15.5.2019. (englanniksi)
13. ↑  Hallitseva mestari HPK julkaisi ensi kauden joukkueen rungon − mukana tehokanukki Kunyk ja konkaripakin jatkosopimus *Jatkoaika.com*.  10.5.2019. Jatkoaika r.y. Viitattu 15.5.2019.
14. ↑  HPK - HIFK, 21.9.2019 *liiga.fi*.  21.9.2019. Jääkiekon SM-liiga Oy. Viitattu 21.9.2019.
15. ↑  HPK:n valmentajat 2020-2021 ja pelaajien jatkosopimukset *hpk.fi*.  6.2.2020. HPK Liiga Oy. Viitattu 6.2.2020.
16. ↑  Seppä, Lassi: Ilves julkaisi liudan tärkeitä sopimuksia − muun muassa HPK-kolmikko ja Peetro Seppälä edustavat jatkossa tupsukorvia *Jatkoaika.com*.  3.5.2022. Jatkoaika r.y. Viitattu 3.5.2022.
17. ↑  Ilveksen ensi kauden joukkueen runko rakentuu – seura julkistaa kahdeksan jatkosopimusta *ilves.com*.  6.3.2024. Ilves-Hockey Oy. Viitattu 6.3.2024.
18. ↑  Tilanne 17.12.2023
19. ↑  Leijonat avaa Sveitsin EHT:n Prahassa - Leijonien kentälliset klo 19 Tshekki-otteluun *leijonat.fi*.  14.12.2023. Suomen Jääkiekkoliitto ry – Finlands Ishockeyförbund rf. Viitattu 20.12.2023.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa